FLIMKIEN b'erba' sensiliet ġodda minn Jannar
FLIMKIEN m'għadux jiġi stampat u mqassam fid-djar, iżda l-qarrejja ta' Newsbook.com.mt jistgħu jaqrawh fuq is-sit favorit tagħhom. Minn Jannar il-magazin għall-familja kollha se jibda jkollu erba' sensiliet ġodda. Il-lettur tal-Università u studjuż tal-Bibbja, Dun Pawl Sciberras se jibda jikteb kull xahar dwar il-Kotba Mqaddsa. Min-naħa tiegħu Robert Aloisio se jispira lill-qarrejja b'kitba dwar bnedmin differenti li għexu l-impenn nisrani tagħhom b'mod sħiħ. Se jibda jkun hemm artiklu kull xahar dwar spiritwalità. Newsbook.com.mt se jagħmilha aktar faċli għall-qarrejja biex jaqraw il-magazin. Għal numru ta' ġranet il-qoxra tal-magazin se tkun qed tidher jew ma' xi waħda mit-taqsimiet li jidhru fil-homepage, l-aktar it-taqsima Lifestyle. Iżda mil-lum stess jekk tmorru fuq il-menù li hawn in-naħa ta' fuq tal-paġna u tagħmlu l-cursor fuq il-kelma Lifestyle mal-menù li jinżel, hemm il-kelma FLIMKIEN. Agħfsu fuqha u tkunu tistgħu taraw l-artikli mill-magazin. Newsbook.com.mt se jkun qiegħed jippubblika minn żmien għall-ieħor stejjer u rapporti li għandu l-magazin FLIMKIEN. Ma' kull waħda minn dawn ikun hemm l-istampa tal-qoxra tal-magazin u tkunu tistgħu tarawh. It-tielet Covid tal-Papa Franġisku L-istorja ta' Irene Sendler li salvat 2,500 tifel u tifla mill-krudeltà Nażista Joyce Callus tikteb dwar it-trobbija tat-tfal L-Isqof Galea Curmi jikkummenta dwar is-Sena ddedikata lil San Ġużepp Tista' tara l-verżjoni diġitali ta' FLIMKIEN billi tagħfas hawn.